Ealing
<s>Ealing  ( [Iling]) službeno engleski London Borough of Ealing , je jedan od 19 borougha Vanjskog Londona (Outer London) metropolitanske grofovije Greater London u kom živi 343,059 stanovnika.</s>

<s>Geografske karakteristike</s>

<s>Ealing se nalazi između krajnjeg zapada i centra londonske metropole.</s>

<s>U okviru njegovih granica leže kvartovi nekadašnja sela (od zapada prema istoku); West End, Northolt, Southall, Greenford, Perivale, Hanwell, Brentham, Northfields, Ealing, Acton i East Acton.</s>

<s>Historija</s>

<s>Borough Ealing osnovan je 1965. spajanjem dotadašnjih Metropolitanskih borougha Ealing, Acton i Southall, koji su dotad pripadali historijskoj Grofoviji Middlesex.</s>

<s>Ealing svoje ime duguje saksonskoj riječi - Gillingas.</s><s>U kronici iz 12. vijeka dokumentiran je kao selo sa crkvom i svećenikom, koje leži u velikoj šumi zapadno od Londona.</s>

<s>I kvart Southall ima brojne toponime anglosaksonskog porijekla kao; Elthorn i Waxlow.</s><s>Prvi put je dokumentiran 830. pod imenom - Warberdus, u dokumentu u kojem se feudi Norwood i Southall, poklanjaju Nadbiskupu Canterburyja.</s><s>Povelju da može održavati sajam dobio je od Williama III, taj sajam se i danas održava.</s>

<s>Walter de Actune prodao je 1231. zemljište u Actonu londonskoj Katedrali sv Pavla.</s><s>Za Engleskog građanskog rata nakon Bitke kod Edgehilla, krajem 1642. - snage 
parlamenta uspjele zaustaviti napredovanje vojske kralja Charlesa I prema Londonu, u borbama koje su se vodile kod Actona, Brentforda i Turnham Greena (mjesta na granici Ealinga i Hounslowa).</s>

<s>Za vladavine kraljice Anne (1702.-1714.), Acton je izrastao u popularno lječilište.</s><s>U to vrijeme u njemu su živjeli romanopisac Henry Fielding, glumac David Garrick i članovi financijske dinastije Rothschild.</s><s>Naselje Bedford Park osnovano je 1875., ono je bilo prvi primjer budućeg koncepta Vrtnog grada.</s><s>U 
isto to vrijeme naselje South Acton zvali su Otok sapunice zbog brojnih praonica rublja.</s>

<s>Kako se London širio Ealing se ispočetka razvio kao trgovište povrtlarskog kraja, a zatim kao prostrano stambeno predgrađe.</s><s>U njemu je početkom 20. vijeka radio svijetski poznati filmski Studio Ealing.</s>

<s>Kvartovi Perivale, Southall i Northolt imaju parohijske crkve iz srednjeg vijeka.</s><s>Vila Pitshanger iz 1770. bila je  početkom 19. vijeka dom arhitekta Johna Soana koji ju je potpuno preuredio, danas se u njoj nalazi muzeji posvećen njemu.</s><s>U kvartu Hanwell nalazi se željeznički vijadukt, kog je 1838. podigao 
Isambard Kingdom Brunel.</s>

<s>Southall je bio poznat po bolnici za duševne bolesnike sv. Bernard, koja je podignuta početkom 19. vijeka i po keramici koju su proizvodila braća Martin od 1870. do 1920.</s>

<s>Današnji Ealing ima brojne trgovine i tvornice robe široke potrošnje, ali i brojne javne parkove; Elthorne, Pitshanger, VValpole i Lammas.</s>

<s>Etničke manjine čine više od jedne trećine stanovništva borougha.</s><s>Taj val doseljavanja počeo je 1950-ih sa imigrantima iz Južne Azije, prvenstveno sa Sikhima iz Punjaba.</s><s>Tako da danas po Ealingu ima puno njihovih restorana, društvenih organizacija, kina, novina i hramova.</s>

<s>Pobratimski gradovi</s>

<s>Okrug Bielany (Varšava), Poljska
 Marcq-en-Barœul, Francuska
 Steinfurt, Njemačka</s>

<s>Izvori</s>

<s>Vanjske veze</s>

<s>Ealing Council</s>

<s>Administrativna podjela Engleske
London
Greater London</s>

